stanford-oval/wikipedia huggingface dataset:
Venezuelan vaakuna
Aiheesta muualla

Wikimedia Commonsissa on kuvia tai muita tiedostoja aiheesta .
Ley de Bandera, Escudo e Himno Nacionales, Laki lipusta, vaakunasta ja kansallishyministä. (espanjaksi)
La octava estrella de Bolívar, Bolivarin kahdeksan tähteä. (espanjaksi)
Etelä-Amerikan vaakunat
| --- | --- |
Vaakunat:   Argentiina  Bolivia  Brasilia  Chile  Ecuador  Guyana  Kolumbia  Paraguay  Peru  Suriname  Uruguay  Venezuela 
Itsehallintoalueet:   Etelä-Georgia ja Eteläiset Sandwichsaaret  Falklandinsaaret
Ville Posti

Ville Posti (s. 31. tammikuuta 1988 Hamina) on suomalainen pesäpalloilija, joka edustaa Superpesiksessä kaudella 2021 pelaavaa Kankaanpään Mailaa. Kankaanpään lisäksi Posti on edustanut Superpesiksessä myös Kiteen Palloa, Joensuun Mailaa, Kouvolan Pallonlyöjiä sekä Alajärven Ankkureita.
Kausina 2012–2013 Posti pelasi Superpesiksen runkosarjassa 48 ottelua ja löi kaksi ja toi 37 juoksua sekä keräsi 160 kärkilyöntiä. Kaudella 2013 pelaamassaan kahdessa pudotuspeliottelussa hän toi kaksi juoksua ja keräsi 14 kärkilyöntiä.
Posti oli voittamassa Joensuun Mailan ensimmäistä Suomen-mestaruutta kaudella 2018.
Postin kasvattiseura on Haminan Palloilijat.
Saavutukset > Pelaajana

3 Itä-Länsi-ottelua: 2014, 2015, 2016
1 SM-kulta: 2018
Saudi-Arabian Grand Prix 2021

|  Saudi-Arabian Grand Prix 2021  |
| --- | --- |
 21. osakilpailu 22 osakilpailusta kaudella 2021. 

Päivämäärä:  5. joulukuuta 2021
Rata:  Jeddah Corniche Circuit
Sijainti:  Jedda, Saudi-Arabia
Ratatyyppi:  Katurata
Radan pituus:  6,174 km
Kilpailun pituus:  50 kierrosta, 308,450 km
Sää:   Selkeä
Paalupaikka
Kuljettaja:   Lewis Hamilton   (Mercedes)
Paaluaika:  1.27,511
Palkintokoroke
Voittaja:   Lewis Hamilton   (Mercedes)
Toinen:   Max Verstappen   (Red Bull Racing)
Kolmas:   Valtteri Bottas   (Mercedes)
Nopein kierros
Kuljettaja:   Lewis Hamilton   (Mercedes)
Kierrosaika:  1.30,734 (kierroksella 47)
Saudi-Arabian Grand Prix 2021 (virallisesti Formula 1 STC Saudi Arabian Grand Prix 2021) oli Formula 1 -kauden 2021 21. osakilpailu, joka ajettiin 5. joulukuuta Jeddah Corniche Circuitin katuradalla Jeddassa Saudi-Arabiassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 3. joulukuuta | 16.30–17.30 | 15.30–16.30 | 1. vapaat harjoitukset |  Aurinkoinen | 28 °C | 33–36 °C | 67–70 % |
| 3. joulukuuta | 20.00–21.00 | 19.00–20.00 | 2. vapaat harjoitukset |  Selkeä | 28 °C | 30 °C | 57–62 % |
| 4. joulukuuta | 17.00–18.00 | 16.00–17.00 | 3. vapaat harjoitukset |  Aurinkoinen | 28–29 °C | 32–36 °C | 61–69 % |
| 4. joulukuuta | 20.00–21.00 | 19.00–20.00 | Aika-ajot |  Selkeä | 28 °C | 30–31 °C | 71–73 % |
| 5. joulukuuta | 20.30–22.30 | 19.30–21.30 | Kilpailu |  Selkeä | 28 °C | 30–32 °C | 74–77 % |
Lähteet:
Vapaat harjoitukset

Ensimmäisissä vapaissa harjoituksissa tallit keskittyivät tiedon keräämiseen ja nopeiden kierrosten ajamiseen uudella kilparadalla. Uuden radan suurin haaste oli kuljettajien jumiutuminen ruuhkaan nopealla ja kapealla radalla. Red Bullin Max Verstappenille haasteina olivat lisäksi ratakivetyksien päältä ajaminen. Ensimmäisten vapaiden harjoitusten nopein oli Mercedeksen Lewis Hamilton ennen Verstappenia ja Mercedeksen Valtteri Bottasta.
Toisissa vapaissa harjoituksissa mestaruudesta taistelevilla kuljettajilla oli vaikeuksia, kun Hamilton oli lähellä osua kierroksensa aikana Haasin autoon, mutta Hamilton välttyi kolarilta, ja Verstappenilla puolestaan oli vaikeuksia eturenkaidensa toimivuuden kanssa. Vastaavasti Haasilla oli vaikeuksia, kun Mick Schumacher osui lievästi ratavalliin ja Nikita Mazepin puolestaan pyörähti radalla. Harjoitusten merkittävin kolaritilanne koettiin, kun Ferrarin Charles Leclerc menetti autonsa hallinnan, liukui seinää päin ja aiheutti kolarillaan punaiset liput radalle. Hamilton oli myös toisten vapaiden harjoitusten nopein, Bottas toinen ja AlphaTaurin Pierre Gasly kolmas.
Perjantain vapaista harjoituksista kerätyn kuljettajapalautteen perusteella FIA asetti vaatimuksen, että kuljettajat eivät saa ajaa radalla liian hitaasti ja nopealla kierroksella olevien kuljettajien täytyy saada riittävä ajoväli aikakierroksellaan. Kolmansien harjoitusten alussa kuljettajat odottivat auringonlaskua totutellakseen pimeään iltavalaistuun rataan. Hamilton ajoi harjoitusten aikana hitaasti radalla, jolloin Gasly ja Mazepin olivat lähellä osua häneen nopeilla aikakierroksillaan. Hamilton sai tilanteesta vain varoituksen tuomaristolta. Aston Martinin Lance Stroll menetti mahdollisuutensa nopeaan aikakierrokseen, kun hänen renkaansa rikkoutui kierroksen aikana. Verstappen oli kolmansien vapaiden harjoitusten nopein, Hamilton toinen ja Red Bullin Sergio Pérez kolmas.
Aika-ajot

Aika-ajojen ensimmäisessä osiossa Verstappen ajoi nopean kierrosajan, kun Mercedeksen kuljettajilla oli puolestaan vaikeuksia ajovirheiden ja moottorivikojen vuoksi. Aston Martinilla mahdollisuudet jatkopaikkaan menivät, kun Stroll ja Sebastian Vettel jäivät ruuhkaan ja karsiutuivat.
Toisessa osiossa Ferrarin Carlos Sainz teki pari ajovirhettä, minkä seurauksena ensimmäinen aikakierros hylättiin ja toisella yrityksellään hän pyörähti. McLarenin Daniel Ricciardolla oli pulmia rengasvalinnassa, mutta varsinainen karsiutuminen tapahtui hänen autonsa rikkouduttua ratakivetyksestä saatuihin vaurioihin.
Kolmannessa osiossa paalupaikkataistelu käytiin Verstappenin ja Hamiltonin välillä, kun kumpikaan heistä ei halunnut luovuttaa nopeimman kierroksensa ajamista. Verstappen teki kuitenkin ajovirheen viimeisen aikakierroksensa aikana, kun hän menetti autonsa hallinnan radan viimeisessä mutkassa ja kolaroi ratavalliin. Hamilton ajoi paalupaikalle ennen Bottasta ja Verstappenia.
Kilpailu

Ennen kilpailun alkua tallit pitivät hiljaisen hetken Williamsin perustajan Frank Williamsin muistolle, joka oli kuollut noin viikkoa ennen osakilpailua. Kilpailun lähdössä Hamilton ja Bottas pitivät kärkipaikkansa, mutta Verstappen joutui väistämään Péreziä, jotta Pérez ei ajaisi hänen peräänsä. Kymmenennellä kierroksella Schumacher menetti autonsa hallinnan ja kolaroi ratavalliin, minkä seurauksena radalle otettiin ensin turva-auto ja ratavallin korjaamistyön pitkittyessä punaiset liput. Päätös vaihtaa punaisiin lippuihin auttoi Verstappenia, koska hän sai tehdä tauon aikana renkaanvaihdon.
Uusintalähdössä Verstappen joutui puolustautumaan Hamiltonia vastaan ensimmäisessä mutkassa, mutta Hamilton putosi ohitusyrityksen jälkeen kolmanneksi. Kärkikaksikon takana Pérez joutui keskeyttämään, kun Leclerc pyöräytti hänen autonsa ja Pérez ajautui sen seurauksena joukkokolariin. Samaan aikaan Mazepin ajoi Williamsin George Russellin auton perään, minkä seurauksena he joutuivat keskeyttämään kilpailun ja radalla heiluteltiin jälleen punaisia lippuja.
Toisen uusintalähdön lähtöruutujärjestyksen osalta tuomaristo kävi kiivasta keskustelua Red Bullin ja Mercedeksen kanssa, mikä ratkesi päätökseen laittaa Alpinen Esteban Ocon kärkipaikalle, Hamilton toiseksi ja Verstappen kolmanteen ruutuun. Lähdössä Ocon ja Hamilton taistelivat, minkä avustamana Verstappen nousi aluksi toiseksi ja ohitti Oconin myöhemmin kilpailun aikana. Kierroksella 22 virtuaalinen turva-auto laitettiin radalle, koska AlphaTaurin Yuki Tsunoda kolaroi Vettelin kanssa ja aiheutti tämän etusiiven rikkoutumisen. Vettelin kilpailu päättyi lopulta keskeytykseen, kun Alfa Romeo Racingin Kimi Räikkönen kolaroi myöhemmin hänen kanssaan. Tämän seurauksena Räikkönen menetti mahdollisuutensa ajaa kilpaa pistesijoituksista, mutta hänen tallikaverinsa Antonio Giovinazzi ajoi pistesijoituksille sijoittumalla kilpailussa lopulta yhdeksänneksi.
Virtuaalisen turva-autotilanteen jälkeen Verstappen ja Hamilton taistelivat kärkipaikasta Hamiltonin ajaessa jatkuvasti liikuteltavaan takasiipeen oikeuttavalla aikaerolla Verstappenin takana. Kierroksella 37 Hamilton yritti ohitusta Verstappenista ja Verstappen esteli Hamiltonia lukkojarrutuksella, mistä hänet määrättiin antamaan sijoitus Hamiltonille, mutta Verstappen hidasti äkillisesti nopealla suoralla rikkoen Hamiltonin etusiiven. Tilanne meni tuomaristoon tutkintaan, minkä seurauksena Verstappen sai estämisyrityksistään yhteensä viidentoista sekunnin aikasakon. Kärkikaksikon takana Bottas nousi vaikeiden uusintalähtöjen jälkeen kolmanneksi, kun hän ohitti autonsa pohjavaurioista kärsineen Oconin pääsuoralla. Hamilton voitti kilpailun, Verstappen oli toinen ja Bottas kolmas.
Tulokset > Aika-ajot

| Sija | Nro | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1:28.466 | 1:27.712 | 1:27.511 | 1 |
| 2 | 77 |  Valtteri Bottas | Mercedes | 1:28.057 | 1:28.054 | 1:27.622 | 2 |
| 3 | 33 |  Max Verstappen | Red Bull Racing-Honda | 1:28.285 | 1:27.953 | 1:27.653 | 3 |
| 4 | 16 |  Charles Leclerc | Ferrari | 1:28.310 | 1:28.459 | 1:28.054 | 4 |
| 5 | 11 |  Sergio Pérez | Red Bull Racing-Honda | 1:28.021 | 1:27.946 | 1:28.123 | 5 |
| 6 | 10 |  Pierre Gasly | AlphaTauri-Honda | 1:28.401 | 1:28.314 | 1:28.125 | 6 |
| 7 | 4 |  Lando Norris | McLaren-Mercedes | 1:28.338 | 1:28.344 | 1:28.180 | 7 |
| 8 | 22 |  Yuki Tsunoda | AlphaTauri-Honda | 1:28.503 | 1:28.222 | 1:28.442 | 8 |
| 9 | 31 |  Esteban Ocon | Alpine-Renault | 1:28.752 | 1:28.574 | 1:28.647 | 9 |
| 10 | 99 |  Antonio Giovinazzi | Alfa Romeo Racing-Ferrari | 1:28.899 | 1:28.616 | 1:28.754 | 10 |
| 11 | 3 |  Daniel Ricciardo | McLaren-Mercedes | 1:28.216 | 1:28.668 |  | 11 |
| 12 | 7 |  Kimi Räikkönen | Alfa Romeo Racing-Ferrari | 1:28.856 | 1:28.885 |  | 12 |
| 13 | 14 |  Fernando Alonso | Alpine-Renault | 1:28.944 | 1:28.920 |  | 13 |
| 14 | 63 |  George Russell | Williams-Mercedes | 1:28.926 | 1:29.054 |  | 14 |
| 15 | 55 |  Carlos Sainz Jr. | Ferrari | 1:28.237 | 1:53.652 |  | 15 |
| 16 | 6 |  Nicholas Latifi | Williams-Mercedes | 1:29.177 |  |  | 16 |
| 17 | 5 |  Sebastian Vettel | Aston Martin-Mercedes | 1:29.198 |  |  | 17 |
| 18 | 18 |  Lance Stroll | Aston Martin-Mercedes | 1:29.368 |  |  | 18 |
| 19 | 47 |  Mick Schumacher | Haas-Ferrari | 1:29.464 |  |  | 19 |
| 20 | 9 |  Nikita Mazepin | Haas-Ferrari | 1:30.473 |  |  | 20 |

107 % aika: 1.34,182
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 50 | 2:06.15,118 | 1 | 25+1 |
| 2. | 33 |  Max Verstappen | Red Bull Racing-Honda | 50 | +21,825 | 3 | 18 |
| 3. | 77 |  Valtteri Bottas | Mercedes | 50 | +27,531 | 2 | 15 |
| 4. | 31 |  Esteban Ocon | Alpine-Renault | 50 | +27,633 | 9 | 12 |
| 5. | 3 |  Daniel Ricciardo | McLaren-Mercedes | 50 | +40,121 | 11 | 10 |
| 6. | 10 |  Pierre Gasly | AlphaTauri-Honda | 50 | +41,613 | 6 | 8 |
| 7. | 16 |  Charles Leclerc | Ferrari | 50 | +44,475 | 4 | 6 |
| 8. | 55 |  Carlos Sainz | Ferrari | 50 | +46,606 | 15 | 4 |
| 9. | 99 |  Antonio Giovinazzi | Alfa Romeo Racing-Ferrari | 50 | +58,505 | 10 | 2 |
| 10. | 4 |  Lando Norris | McLaren-Mercedes | 50 | +1.01,358 | 7 | 1 |
| 11. | 18 |  Lance Stroll | Aston Martin-Mercedes | 50 | +1.17,212 | 18 |  |
| 12. | 6 |  Nicholas Latifi | Williams-Mercedes | 50 | +1.23,249 | 16 |  |
| 13. | 14 |  Fernando Alonso | Alpine-Renault | 49 | +1 kierros | 13 |  |
| 14. | 22 |  Yuki Tsunoda | AlphaTauri-Honda | 49 | +1 kierros | 8 |  |
| 15. | 7 |  Kimi Räikkönen | Alfa Romeo Racing-Ferrari | 49 | +1 kierros | 12 |  |
| Kesk. | 5 |  Sebastian Vettel | Aston Martin-Mercedes | 44 | Kolarivauriot (Tsunoda, Räikkönen) | 17 |  |
| Kesk. | 11 |  Sergio Pérez | Red Bull Racing-Honda | 14 | Joukkokolari | 5 |  |
| Kesk. | 9 |  Nikita Mazepin | Haas-Ferrari | 14 | Joukkokolari | 20 |  |
| Kesk. | 63 |  George Russell | Williams-Mercedes | 14 | Joukkokolari | 14 |  |
| Kesk. | 47 |  Mick Schumacher | Haas-Ferrari | 8 | Ulosajo | 19 |  |
Nopein kierros: Lewis Hamilton (Mercedes) 1.30,734 (kierroksella 47).
Lähteet:
Max Verstappen sai yhteensä 15 sekunnin aikarangaistuksen, 5 sekuntia hyötymisestä radan ulkopuolella ajamisesta ja 10 sekuntia kolarin aiheuttamisesta Lewis Hamiltoniin.
Yuki Tsunoda ajoi maaliin 13:ntena, mutta hän sai 5 sekunnin aikarangaistuksen kolarin aiheuttamisesta Sebastian Vetteliin.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Williamsin tallipäällikkö Jost Capito ei voinut osallistua osakilpailuun tallin muun henkilökunnan kanssa, koska hänellä todettiin positiivinen koronavirustestitulos.
Haasilla oli vaikeuksia varaosien riittävyyden kannalta, kun tallin kuljettajat kolaroivat useita kertoja kilpailuviikonlopun aikana.
Nikita Mazepinin viimeinen startti. Hän osallistui seuraavaan osakilpailutapahtumaan, mutta ei startannut saatuaan koronavirustartunnan ennen kilpailua. Hänen sopimus purettiin ennen seuraavan kauden avausosakilpailua Venäjän hyökkättyä Ukrainaan.
Veikko Karsma

Veikko August Gunnar Karsma, aikaisemmin Koskinen (10. tammikuuta 1917 Helsinki – 4. maaliskuuta 1983 Helsinki) oli kanslianeuvos ja Pohjola-Nordenin pitkäaikainen johtaja.
Henkilöhistoria

Karsman puoliso vuodesta 1946 oli Aira Marjut Muranen. Karsma tuli ylioppilaaksi 1935 ja valmistui valtiotieteen kandidaatiksi 1951. Hän toimi Neoviuksen mainoshoitajana 1938–1940, Suomen sosialidemokraattisen nuorisoliiton taloudenhoitajana 1945–1946 ja Pohjola-Norden-järjestön sihteerinä 1946–1951, pääsihteerinä 1951–1961 ja toimitusjohtajana vuodesta 1961. Eläkkeelle hän jäi helmikuussa 1983, vain kuukautta ennen kuolemaansa. Kanslianeuvoksen arvonimen 1973 saaneella Karsmalla oli useita koti- ja pohjoismaisia luottamustoimia. Hän oli myös Pohjola-lehden päätoimittaja vuodesta 1950.
Julkaisuja

Nordens fremtidsland: Nordkalotten, 1960, Erik Andersen, Carl Just, Veikko Karsma
Pohjola – yhdessä tulevaisuuteen, 1967, Håkan Mankefors, suom. toim. Veikko Karsma
Pohjola-Norden: Suomen pohjoismaisen yhteistyön keskusliitto : mikä se on ja mitä se tekee pohjoismaisen yhteistyön hyväksi, 1967
Pohjoismainen ystäväkuntaliike,1968, Arne F. Andersson, Veikko Karsma
Lappi tänään, 1971, Veikko Karsma, kuvat Urpo Huhtanen
Pohjola-Norden yhdistysten pohjoiskalottikonferenssit 1960–1974, 1976
Pohjoismainen neuvosto 25 vuotta, 1977, Carl Kauffeldt, suom. Veikko Karsma
Verónica Sánchez

| Verónica Sánchez |
| --- | --- |
 Verónica Sánchez vuonna 2016.
Henkilötiedot
Koko nimi:  Verónica Sánchez Calderón
Syntynyt: 1. heinäkuuta 1977 (ikä 47)  Sevilla, Espanja
Näyttelijä
Merkittävät roolit:  Eva Capdevila  (Serranon perhe)
Aiheesta muualla
www.4vr2.com/verosanchez
IMDb 
Elonet
Verónica Sánchez Calderón (s. 1. heinäkuuta 1977 Sevilla, Espanja) on espanjalainen näyttelijätär.
Sánchez syntyi Sevillassa ja muutti myöhemmin Madridiin opiskelemaan näyttelemistä. Opintojensa loppupuolella hän teki muutamia teatterirooleja. Sánchezin saatua roolin elokuvasta Al sur de Granada (2003), josta hän sai myös parhaan uuden näyttelijän Goya-ehdokkuuden, Serranon perhe -televisiosarjan roolittaja kiinnostui hänestä ja tarjosi hänelle roolia perheen Eva-tyttärenä. Tästä roolistaan Sánchez nousi suuren yleisön tietoisuuteen ja sen takia  Espanjan juorulehtien paparazzit ahdistelivat häntä. Serranon perheen ohella Sánchez teki elokuvarooleja ja jätti myöhemmin sarjan keskittyäkseen elokuviin. Hän onkin menestynyt elokuvanäyttelijänä ja on saanut useita palkintoehdokkuuksia rooleistaan. Hän harrastaa tanssia ja pitää runoudesta ja shoppailusta. Verónica on työskennellyt myös mallina.
Vihreät (Tšekki)

| Vihreät> Strana zelených |
| --- | --- |
  
  
  
Perustettu:  1990
Johto:   Magdaléna Davis (pj.)  Michal Berg (pj.) 
Ideologia:  vihreä liike, sosiaaliliberalismi
Poliittinen kirjo:  keskusta-vasemmisto
Toimisto:  Ostrovní 2063/7 Praha, Tšekki
Edustajainhuone:  0 / 200
Senaatti:  0 / 81
Euroopan parlamentti:  0 / 21
Kansainväliset jäsenyydet:  – Euroopan vihreä puolue   – Global Greens
Kotisivu:  www.zeleni.cz
Infobox OKNimi-testi OK: 
Vihreiden puolue (tšekiksi Strana zelených) (SZ), epävirallisesti zelení) on tšekkiläinen vihreä puolue. Puolue on saanut parlamenttipaikkoja ainoastaan vuoden 2006 vaaleissa, joidenka jälkeen se meni mukaan Mirek Topolánekin hallitukseen yhdessä ODS:n ja kristillisdemokraattien kanssa.
Historia

Jo Tšekkoslovakian kommunistihallinnon viimeisinä vuosina luonnonsuojeluaateen kannattajat pyrkivät järjestäytymään poliittiseksi puolueeksi. Maan turvallisuuskoneisto kuitenkin esti tämän aina samettivallankumouksen puhkeamiseen saakka. Vihreän puolueen perustamiskokous järjestettiin 9. joulukuuta 1989 Brnossa.
Ensimmäisten vuosiensa aikana puolue jäi lähes poikkeuksetta edustajainhuoneen vaaleissa vaaditun viiden prosentin äänikynnyksen alapuolelle. Ainut menestyksellinen kerta tapahtui vuonna 1992, jolloin se muodosti muutaman muun pienpuolueen kanssa Liberaali-sosiaalipuolueen. Se sai edustajainhuoneeseen yhteensä 16 paikkaa, mutta hajosi pian sisäisiin ristiriitoihin. SZ jatkoi itsenäisenä puolueena. Sen puheenjohtajana 1990-luvun lopussa toiminutta Emil Zemania syytettiin myöhemmin 1,7 miljoonan kruunun kavaltamisesta puolueen varoista.
2000-luvun puolivälissä vallan ottivat puolueen ulkopuoliset vihreän liikkeen aktivistit, jotka uudelleenorganisoivat sen ja valitsivat puheenjohtajakseen Martin Brusíkin. Uusi puoluejohto sai SZ:n näyttämään varteenotettavalta vaihtoehdolta vanhoille valtapuolueille vuoden 2006 vaaleissa, joissa se sai 6,29 % äänistä ja kuusi paikkaa edustajainhuoneeseen.
SZ meni Topolánekin hallitukseen, jossa se sai neljä ministerinsalkkua, joista merkittävimmässä asemassa Bursíkin lisäksi sitoutumaton ulkoministeri Karel Schwarzenberg. Bursík erosi puolueen johdosta toisen perättäisen vaalitappion jälkeen, kun puolue sai vuoden 2009 eurovaaleissa vain 2 % äänistä. Toukokuun 2010 vaaleissa puolue putosi alle äänikynnyksen kun se sai 2,4 % äänistä. Vaikka muun muassa entinen presidentti Václav Havel oli ilmaissut tukensa SZ:lle, oli samalle liberaalille keskustalle ilmaantunut kaksi uutta puoluetta, TOP 09 ja Věci veřejné, jotka kilpailivat samoista äänestäjistä kuin SZ.
Vuoden 2012 vaaleissa puolue sai yhden paikan senaattiin (Eliška Wagnerová) ja toisen paikan yhdessä Piraattien ja Kristillisdemokraattien kanssa.[lähde? ]
Vuonna 2024 SZ:n puheenjohtajat Magdalena Davis ja Michal Berg valittiin kaksivuotiselle jatkokaudelle.
Aiheesta muualla

Wikimedia Commonsissa on kuvia tai muita tiedostoja aiheesta .
Strana zelenýchin kotisivut
Valonkantajat

| Valonkantajat> Tiedot |
| --- | --- |
Toiminnassa:  2010–
Tyylilaji:  heavy metal, rock
Kotipaikka:   Uusimaa
Laulukieli:  suomi
Jäsenet:  Jaake Nikkilä, laulu, kitara   Alexander Kuoppala, kitara   Ilari Kauppi, bassokitara   Juha Korpinen, rummut  
Levy-yhtiö:  Violent Journey Records, 2012–  
Aiheesta muualla
Kotisivut
Infobox OKNimi-testi OK: 
Valonkantajat on uusimaalainen heavy metal- ja rockyhtye, joka perustettiin vuonna 2010.
Yhtyeen ensimmäinen julkaisu oli EP-levy Lupaus maaliskuussa 2011. Ensimmäinen studioalbumi nauhoitettiin loka–marraskuussa 2011, minkä jälkeen Ari Vilkmanin yhtyeessä korvasi Markus Salo. Elokuussa 2012 Valonkantajat allekirjoitti levytyssopimuksen Violent Journey Recordsin kanssa.
Valonkantajien esikoisalbumi, Tuomittu elämään julkaistiin 12. lokakuuta 2012.
Keväällä 2017 Valonkantajista sivuun siirtyneiden kitaristi Ville Salorannan ja basisti Jukka Hjelmin korvasivat soolokitaristi Alexander Kuoppala (Children of Bodom, Timo Rautiainen) sekä basisti Ilari Kauppi.
Valonkantajien kolmas studioalbumi, Vastavirtaan julkaistiin 24. marraskuuta 2017.
Jäsenet

Jarkko Nikkilä – laulu, kitara (2010–)
Alexander Kuoppala – kitara (2017–)
Juha Korpinen – rummut (2010–)
Ilari Kauppi – basso, taustalaulu (2017–)
Jäsenet > Entiset jäsenet

Ari Vilkman – basso (2010–2011)
Markus Salo – basso (2012–2013)
Jukka Hjelm – basso (2013–2017)
Ville Saloranta – kitara (2010–2017)
Diskografia > Studioalbumit

Tuomittu elämään (2012,  studioalbumi, Violent Journey Records)
Pimentola (2014,  Violent Journey)
Vastavirtaan (2017,  Samsara Records)
Diskografia > EP:t

Lupaus (2011,  omakustanne)
Diskografia > Singlet

Rakkaasi kadotat (2012,  Violent Journey)
Voimasäkeet (2013,  Violent Journey)
Katso maailmaa, se palaa (2017, Samsara Records)
Se mitä luulit onnen vastineeksi (2017, Samsara Records)
Aiheesta muualla

Valonkantajien kotisivu (Arkistoitu – Internet Archive)
Valonkantajat Encyclopaedia Metallumissa (englanniksi)
Vitali Dobrinin

Vitali Fjodorovitš Dobrinin (vienankarjalaksi Jyrkin Timon Mikitän Päntön Huotin Vitali, ven. Виталий Фёдорович Добрынин, 25. joulukuuta 1954 Uhtua, Karjalais-suomalainen sosialistinen neuvostotasavalta, Neuvostoliitto – 19. tammikuuta 2021 Kostamus, Karjalan tasavalta, Venäjä) oli vienankarjalainen kuvataiteilija ja opettaja.
Dobrinin oli Hyvösten sukua Vienan Munankilahdesta. Kylä tyhjennettiin Nikita Hruštšovin aikana "perspektiivittömänä" kylänä, joka sijaitsi Kiitehenjärven rannalla lähellä Suomen rajaa. Dobrinin syntymäajaksi merkittiin 1.1.1955 tulevien kutsuntojen varalta.
Dobrinin opiskeli Petroskoin taideakatemiassa sekä Leningradissa Herzenin taideakatemiassa. Hän oli tuottelias ja tyyliltään luova taiteilija, joka sai innoituksensa erityisesti Kalevalasta. Hän kuvitti muun muassa vienankarjalaksi käännetyn Kalevalan. Sittemmin hän toimi Kostamuksen taidekoulun opettajana yli 20 vuotta. Hän opetti myös Suomessa, erityisesti Kuhmossa, ja hänen näyttelyitään pidettiin myös Venäjän ulkopuolella. Hänen tyylistään on sanottu, että hän maalasi ensin karjalaisia maisemia ja henkilöitä, sittemmin löysi omintakeisen kalevalaisen tapansa käsitellä asioita. Hän osallistui aktiivisesti myös Vienan runokylien elvyttämiseen. Hän kuoli tammikuussa 2021 pitkäaikaisen sairauden ja koronavirustaudin uuvuttamana.
Verónica Arbo

| Mitalit> Maa:   Argentiina.Naisten ratamelonta.Pan-Amerikan kisat  | Mitalit> Maa:   Argentiina.Naisten ratamelonta.Pan-Amerikan kisat  | Mitalit> Maa:   Argentiina.Naisten ratamelonta.Pan-Amerikan kisat  | Maa:   Argentiina> Naisten ratamelonta. |
| --- | --- | --- | --- |
|  Pronssia | Indianapolis 1987 | K-1, 500 m |  |
Verónica Arbo (s. 4. kesäkuuta 1968) on argentiinalainen ratameloja.
Arbo edusti Argentiinaa Soulin kesäolympialaisissa 1988, joissa hän karsiutui Corina Martínin kanssa 500 metrin kajakkikaksikossa alkuerissä. Pan-Amerikan kisoissa Arbo saavutti yhden pronssimitalin Indianapolisissa 1987.
Arbo on pituudeltaan 173-senttimetrinen ja painaa 64 kilogrammaa.
Vilho Luolajan-Mikkola

Vilho Luolajan-Mikkola (alkujaan Vilho Mikkola, 22. joulukuuta 1911 Vanaja – 14. marraskuuta 2005 Helsinki) oli suomalainen säveltäjä. Häntä opettivat sävellyksessä muun muassa Aarre Merikanto ja Selim Palmgren. Luolajan-Mikkola suoritti sävellysdiplominsa vuonna 1946. Hänen kuuluisin sävellyksensä on surumielinen yksinlaulu Häätanhu Yrjö Jylhän tekstiin (mul on hautajaiset, sulla häät). Hän sävelsi lähes elämänsä loppuun saakka ja hänen viimeinen teoksensa oli laulu Hiljentyen vuodelta 2001 Aaro Hellaakosken runoon.
Aiheesta muualla

Vilho Luolajan-Mikkolan muistokirjoitus Helsingin Sanomissa
Vitali Hotsenko

Vitali Pavlovitš Hotsenko (ven. Вита́лий Па́влович Хоце́нко, ukr. Віталій Павлович Хоценко, Vitali Pavlovytš H’otsenko; s. 18. maaliskuuta 1986 Dnipro) on Donetskin kansantasavallan vaikuttaja, joka asetettiin kesäkuussa 2022 alueen kapinallishallinnon pääministerin tehtäviin. Häneen kohdistavat henkilökohtaisia pakotteita muiden muassa Ukraina ja Iso-Britannia.
Hotsenko valmistui Moskovan valtionyliopistosta oppiarvolla sosiologiasta. Ennen nimitystään Donetskin kansantasavallan pääministeriksi hän toimi muun muassa Stavropolin aluepiirin energiaministerinä Venäjällä vuosina 2013–2019.